钦定古今图书集成/明伦汇编/官常典/第603卷 > 萧乾元
## 钦定古今图书集成/明伦汇编/官常典/第603卷 > 萧乾元

按《吉安府志》：“乾元，字必克，万安人。弘治己未进士，授
行人。安南贡使还，奉命防行，所过肃然。抵关，夷馈方
物，却之。迁御史，上疏数宦官刘瑾等奸状，忤旨，廷杖
几死，罢归。瑾诛，起福建兵备佥事，寝建宁军士之变，
正建安匿丧之罪。升云南副使，建宁士民祀于名宦
祠。在滇平大候州乱，属境以宁，创永昌府治，而民不”
知劳。寻称疾致仕归。清操劲节。时论推重焉。